GiliGold/VAD_KnessetCorpus huggingface dataset:
חמד עמאר: זה תשאיר באישור הוועדה.
איתי עצמון: עכשיו הוועדה צריכה לקבל החלטה בעניין סעיף 19.
איתי עצמון: האם אחרי שסרקנו את ההוראות המסמיכות, אדוני חושב שכל התקנות שהן תקנות ביצוע צריכות אישור ועדה או שאפשר למחוק את הסעיף?
חמד עמאר: למחוק את זה כי הלכנו באופן ספציפי.
איתי עצמון: מכאן נגררת שאלה נוספת:
איתי עצמון: האם באמת בסעיף 19(ב) שאתם מציעים להוסיף, יש צורך בכלל לומר: "השר רשאי להתקין תקנות לעניין סעיפים 14א עד 14לב"?
איתי עצמון: להבנתי מדובר גם על תקנות ביצוע וכאשר יש סמכות בכל מקרה לשר להתקין תקנות ביצוע לפי סעיף 19 – אני חושב שהתיבה הזאת מיותרת.
איתי עצמון: רק הרישא "השר רשאי להתקין תקנות לעניין סעיפים".
חמד עמאר: יש הסמכה לשר להתקין תקנות.
הילה דוידוביץ-בלומנטל: כולן בוודאות תקנות ביצוע?
הילה דוידוביץ-בלומנטל: נראה לי שכן.
איתי עצמון: תקנות לעניין סעיפים הם תקנות ביצוע לפי הפרשנות המקובלת שאני מכיר.
חמד עמאר: אז אתה רוצה למחוק?
איתי עצמון: לא את סעיף קטן (ב) – למחוק את הרישא.
איתי עצמון: בשלב הנוסח אנחנו נבדוק אם בכלל צריך את כל פירוט הפסקאות שאתם כתבתם כאן – סדרי דין, גמול – כי חלק מההוראות האלה כבר מופיעות בסעיפים המהותיים, יש כאן חזרה.
איתי עצמון: אנחנו ניוועץ עם הממונה על הנוסח בכנסת ונראה איך בדיוק נתאים את הסעיפים כדי שלא נחזור פעם נוספת על אותן הוראות.
חמד עמאר: תאריך להתקנת התקנות.
הילה דוידוביץ-בלומנטל: הכלל הוא: במקום שלא כתוב ועדה – לא צריך ועדה.
הילה דוידוביץ-בלומנטל: זה מה שינחה אותנו.
חמד עמאר: כן, בדיוק.
איתי עצמון: לגבי מועד להתקנת תקנות: יש לכן הערכה מתי תהיו ערוכים להתקין תקנות או להביא אותן לאישור ועדה, לפי העניין?
הילה דוידוביץ-בלומנטל: אנחנו נדאג – כמובן שאני מדברת על תקנות שבחובה, לא שברשות – עד שהחוק ייכנס לתוקף.
הילה דוידוביץ-בלומנטל: כרגע הצענו 6 חודשים ואנחנו מבקשים להאריך את זה ל-9 חודשים.
אבנר פרידמן: למה?
אבנר פרידמן: שהחוק ייכנס לתוקף עם התקנות.
הילה דוידוביץ-בלומנטל: זה לא קשור.
הילה דוידוביץ-בלומנטל: צריך זמן הערכות: להקים את הוועדה, למנות את האנשים, את התובע.
חמד עמאר: כשנגיע לתחולה – נדבר על זה.
הילה דוידוביץ-בלומנטל: ויחד איתם אנחנו נוודא, באחריותנו, שעד שהחוק נכנס לתוקף התקנות מאושרות.
איתי עצמון: אבל אנחנו יודעים שהיו מקרים שבהם הוקמה ועדת משמעת ולא נקבעו תקנות לעניין סדרי דין.
הילה דוידוביץ-בלומנטל: היא לא תוכל לפעול, היא לא תוכל לפעול בלי.
הילה דוידוביץ-בלומנטל: אני רוצה שזה יהיה צמוד, אני מבקשת ועומדת על זה, בבקשה, שזה יהיה צמוד.
הילה דוידוביץ-בלומנטל: לא אכפת לי לנקוב בזמן אבל שיהיה מקביל.
הילה דוידוביץ-בלומנטל: אני פשוט לא ערוכה עכשיו לחזור למשרד ולעבוד תוך חודשים על כל כך הרבה - - -
חמד עמאר: אז שיהיה מתאים לתחולה של החוק.
חמד עמאר: בסדר, כשנגיע לתחולה נקבע את התאריך.
חמד עמאר: נא להמשיך לקרוא בבקשה.
איתי עצמון: אני רק אגיד שוב מה התיקונים שהוועדה - - -
חמד עמאר: שלום, ידידי.
חמד עמאר: מה שלומך?
זאב בילסקי: שמעתי שאתה לבד, אז באתי לראות.
חמד עמאר: אתם חלק מהקואליציה עכשיו – באים לעזור.
איתי עצמון: התיקון הראשון שהוחלט עליו הוא למחוק את התיבה "באישור ועדת החוקה" מסעיף 19 שעכשיו הוא סעיף 19(א) לגבי כל תקנות הביצוע לפי החוק; תיקון נוסף הוא לעניין סעיפים 9(א) ו-18 שבהם היושב-ראש ביקש להחליף את התיבה "באישור ועדת חוקה" בתיבה "באישור ועדת הכלכלה"; תיקון נוסף הוא למחוק את הרישא מסעיף 9(ב) "השר רשאי להתקין תקנות לעניין סעיפים 14א עד 14לב", הרישא הזאת מיותרת; תקנות לעניין דרכי עיון בהחלטות ועדת המשמעת יהיו באישור ועדת הכלכלה.
הילה דוידוביץ-בלומנטל: "תיקון סעיף 20 11.
הילה דוידוביץ-בלומנטל: בסעיף 20(ד) לחוק העיקרי, הסיפא החל במילים "ואולם הרשם רשאי לפטור" – תימחק.
הילה דוידוביץ-בלומנטל: סעיף 20 הוא באמת סעיף שנחקק בזמנו כהוראת מעבר לגבי אותם אנשים שעסקו בתיווך לפני שהחוק נכנס לתוקף מה יקרה לגביהם עכשיו בעקבות כניסת החוק לתוקף.
הילה דוידוביץ-בלומנטל: אז חשבו שיש מקרים מסוימים, שיש אנשים מסוימים בנסיבות מסוימות, שראוי לפתור אותם מהבחינה של תיווך בשיקול דעת של הרשם.
הילה דוידוביץ-בלומנטל: למשל, מי שגילו מעל 60 והוא בעל השכלה אקדמאית ונמצא שהוא עסק בתיווך שלוש השנים לפני חקיקת החוק.
הילה דוידוביץ-בלומנטל: או למשל מי שהרשם מצא כי הוא עסק כעיסוק עיקרי בתיווך במהלך ארבע שנים לפני החוק.
הילה דוידוביץ-בלומנטל: במקרים האלו הוקנתה סמכות לפטור.
הילה דוידוביץ-בלומנטל: היום זה לא רלוונטי, עברו כבר הרבה שנים מאז החוק ואין שום סיבה לפטור אף אחד מהמבחן.
חמד עמאר: אין הערות לסעיף?
הילה דוידוביץ-בלומנטל: "תחילה ותחולה 12.
הילה דוידוביץ-בלומנטל: (א) תחילתן של הוראות סעיפים 14א עד 14לב לחוק העיקרי כנוסחן בסעיף 6-8 לחוק זה, ששה חודשים מיום פרסומו.
הילה דוידוביץ-בלומנטל: (ב) הוראות סעיף 5 לחוק העיקרי כנוסחן בסעיף 3 לחוק זה, לא יחולו על מי שהגיש בקשה לקבל רישיון של מתווך במקרקעין לפני תחילתו של חוק זה.
הילה דוידוביץ-בלומנטל: כאמור לפני כמה דקות, אני מבקשת להאריך מ-6 חודשים ל-9 חודשים.
הילה דוידוביץ-בלומנטל: החוק הזה כבר הרבה זמן נמצא על שולחננו.
הילה דוידוביץ-בלומנטל: נדמה לי שהמשרד צריך פרק זמן נוסף.
הילה דוידוביץ-בלומנטל: בשעה שכתבו את החוק חשבו ש-6 חודשים הם פרק זמן סביר והוא ייכנס לתוקף די מהר.
הילה דוידוביץ-בלומנטל: מאז עבר פרק זמן ארוך, אני מניחה שהתקצוב השתנה.
הילה דוידוביץ-בלומנטל: אנחנו צריכים עוד זמן.
הילה דוידוביץ-בלומנטל: בנוסף, קבענו הוראת תחולה על מי שעובד כמתווך לעניין סעיף 5 – זה סעיף שקובע מי רשאי לקבל רישיון – שינינו קצת את הנוסח פה בחוק ואנחנו לא נחיל את זה על מי שכבר עובד כמתווך ועליו יחולו - - -
איתי עצמון: על מי שהגיש בקשה לקבל רישיון.
הילה דוידוביץ-בלומנטל: מי שהגיש בקשה, כן.
איתי עצמון: הוא עוד לא עובד כמתווך.
הילה דוידוביץ-בלומנטל: אבל הוא ייבחן לפי החוק היום, זאת אומרת, לא מה שהצענו פה אלא לפי סעיף 5 היום.
חמד עמאר: הגיוני.
נחמן שי: אני מאוד מבקש ש-6 חודשים יהיו 6 חודשים.
נחמן שי: גם בחוק היסוד שהוא חוק הרבה יותר בעייתי – היה 7 שנים בדיונים – ביקשנו אז ואמרנו:
נחמן שי: אם בכר יש חוק – זה טוב לתדמית הענף – בואו נגמור אותו.
חמד עמאר: נוסיף את העניין של התקנות.
איתי עצמון: נדבר על נושא התקנת התקנות, מועד ל התקנת התקנות.
איתי עצמון: בדקתי עכשיו וראיתי שלגבי סדרי דין זאת סמכות שבחובה.
איתי עצמון: כלומר, השר חייב לקבוע תקנות לעניין סדרי דין.
איתי עצמון: השאלה היא אם מקובל על אדוני שנקבע שהתקנות לעניין סדרי דין יותקנו עד כניסתו לתוקף של החוק?
עידית חנוכה: אבל אז אתה מגביל את הוועדה
איתי עצמון: זה לא באישור הוועדה.
חמד עמאר: לא באישור ועדה.
חמד עמאר: בסדר, כן.
איתי עצמון: כלומר, תקנות לעניין סדרי דין – עד לכניסה לתוקף.
הילה דוידוביץ-בלומנטל: זה מחזק את בקשתי שאנחנו צריכים עוד פרק זמן.
הילה דוידוביץ-בלומנטל: נדמה לי שיש גם עוד תקנות שאנחנו חייבים להביא.
הילה דוידוביץ-בלומנטל: 6 חודשים זה לא יספיק.
איתי עצמון: בכל מקרה, ועדת המשמעת לא תוכל לפעול ללא תקנות לעניין סדרי דין.
הילה דוידוביץ-בלומנטל: כן, אבל אני צריכה לעבוד עליהן ולהביא אותן - - -
קריאה: יש לך חצי שנה.
הילה דוידוביץ-בלומנטל: זה לא מספיק לי, עם כל הכבוד, זה הדבר היחיד שאני עושה במשרד?
איתי עצמון: דיברנו על נושא פרסום החלטה בדבר ביטול רישיון וקיבלנו החלטה שזה יהיה ארבעה חודשים מיום פרסומו של החוק ברשומות, נכון?
חמד עמאר: כן, נכון.
נחמן שי: מאיזה יום?
חמד עמאר: ארבעה חודשים.
איתי עצמון: ארבעה חודשים מיום פרסום החוק לתקנות לעניין פרסום החלטות בדבר שלילת רישיון על-ידי הרשם.
איתי עצמון: יש עוד תקנות שהן בסמכות חובה?
הילה דוידוביץ-בלומנטל: צריך לעשות סריקה.
הילה דוידוביץ-בלומנטל: אני לא זוכרת כרגע.
הילה דוידוביץ-בלומנטל: אבל בכל מקרה אני חוזרת ומבקשת: 6 חודשים לא יספיקו לנו, גם מבחינה תקציבית, לדעתי, אנחנו נצטרך את שנת התקציב הבאה.
ניסים הדס: הכסף שאנחנו משלמים לא מספיק?
ניסים הדס: נגדיל את האגרה.
חמד עמאר: אני רואה שמרד המשפטים רואה בחוק הזה חשיבות רבה לכן במקום 6 חודשים, אני נותן 7 חודשים – לא תשעה חודשים.
חמד עמאר: אני רוצה שנגמור את החוק הזה.
חמד עמאר: אני מאשר את הסעיף הזה.
הילה דוידוביץ-בלומנטל: אני מבקשת ואני רוצה להפנות שוב: אני צריכה גם לבדוק עם המשרד שלי מבחינת תקצוב.
הילה דוידוביץ-בלומנטל: החוק הזה כבר נגרר כמה שנים.
הילה דוידוביץ-בלומנטל: אני לא יודעת אפילו אם תקצבו אותו - - -
חמד עמאר: יש לך 7 חודשים לבדוק את כל הנושאים.
הילה דוידוביץ-בלומנטל: אבל תוך 7 חודשים בית הדין חייב כבר לקום.
חמד עמאר: אתם בעצמכם רשמתם 6 חודשים.
חמד עמאר: עכשיו אני מאריך את זה ל-7 חודשים.
הילה דוידוביץ-בלומנטל: כן, אבל החוק הזה נרשם לפני כל-כך הרבה שנים ובכלל לא על-ידי.
הילה דוידוביץ-בלומנטל: בינתיים השתנו הנסיבות, השתנו העיתים, שינינו כל מיני הסמכות לתקנות.
הילה דוידוביץ-בלומנטל: התקצוב של הדבר הזה נגרר כבר כמה שנים, ולומר את האמת, אני לא יודעת אם תקצבו אותו לשנה הנוכחית.
הילה דוידוביץ-בלומנטל: אני באמת מבקשת, אדוני היושב-ראש - - -
חמד עמאר: אני אתן לך עוד חודש – 8 חודשים.
איתי עצמון: 8 חודשים מיום פרסומו ובלבד שעד אותו מועד יותקנו על-ידי שר המשפטים תקנות לעניין סדרי דין ולעניין גמול לחברי ועדת המשמעת – כי הן גם תקנות חובה, אני צודק?
הילה דוידוביץ-בלומנטל: אולי יש עוד תקנות.
איתי עצמון: אני רוצה לדעת מה לכתוב כרגע בהצעת החוק.
חמד עמאר: תבדקי את זה.
הילה דוידוביץ-בלומנטל: אני צריכה לעשות סריקה, ממש סעיף-סעיף , מהדיון הראשון.
הילה דוידוביץ-בלומנטל: אפשר לסכם שזה יהיה כל התקנות שהן בחובה ואז נפרט.
הילה דוידוביץ-בלומנטל: צריך עכשיו בהחלטה של הוועדה לפרט?
איתי עצמון: כרגע הקראתי את כל הסעיפים שהם סעיפי הסמכה.
איתי עצמון: לגבי סדרי דין – דיברנו; לגבי החלת דיני ראיות בסמכות שבשיקול דעת של השר לשנות – זה לא; לגבי מגמול לחברי ועדת משמעת שאינם עובדי מדינה – כללנו, כי את אומרת שזה סמכות שבחובה; לגבי תקרת הוצאות - - -
הילה דוידוביץ-בלומנטל: איזה סעיף זה?
איתי עצמון: זה סעיף 14כב.
מורן רוזנבלום: אבל בסעיף 14כב אין את ההסמכה לשר.
איתי עצמון: הוספנו שם הסמכה לשר לקבוע תקרה לגבי ההוצאות לבעלי דין.
הילה דוידוביץ-בלומנטל: אין לי את הנוסח המעודכן.
הילה דוידוביץ-בלומנטל: אני לא יכולה לראות מה בסוף קבענו, אם זאת סמכות שברשות - - -
איתי עצמון: לפי מה שכתוב לי לגבי התקרה: חייבים לקבוע.
איתי עצמון: זאת חובה.
איתי עצמון: אז גם לגבי תקרת הוצאות לבעלי דין לפי סעיף 14כב.
איתי עצמון: ויש את התקנות – שהן בשיקול דעת – לגבי דרכי עיון בהחלטות ועדת המשמעת.
איתי עצמון: כל התקנות בשלושת הנושאים האלה יותקנו עד למועד כניסתו לתוקף של החוק, 8 חודשים.
חמד עמאר: סעיף 12 מאושר עם השינוי.
חמד עמאר: הצעת החוק אושרה לקריאה שנייה ושלישית.
נחמן שי: אפשר להעיר הערה קטנה, מכובדי?
נחמן שי: אומרים מקצת שבחו של אדם בפניו וכולו שלא בפניו.
נחמן שי: אני רוצה לשבח אותך ואני אומר לפני כולם פה: עשית עבודה – אני מסתובב פה 45 שנה – אני חושב שמהטובות ביותר שראיתי עד היום איך מתקנים ואיך מחוקקים חוקים.
נחמן שי: כל הכבוד.
יצחק וקנין: על סדר היום תקנות מקורות אנרגיה (יעילות אנרגטית מזערית לנורה חשמלית לתאורת פנים במבנים) (נורות פלואורניות), התשע"ב-2012.
שבתי אלבוחר: מטרת התקנות היא במסגרת הצעדים שהמשרד נוקט כדי להפחית את הביקוש לחשמל בארץ.
שבתי אלבוחר: התקנו תקנות לפני כשנה לגבי נורות.
שבתי אלבוחר: .
יצחק וקנין: אני זוכר.
שבתי אלבוחר: עברנו עכשיו לנורות פלואורניות, שזאת מילה נרדפת לנורות פלורסנטיות.
שבתי אלבוחר: המטרה היא להבטיח שייבאו לארץ רק נורות שעוברות רף מסוים של חיסכון בחינה אנרגטית.
שבתי אלבוחר: אלו כוונות התקנות.
שבתי אלבוחר: אני אתן לגורמים המקצועיים לפרט יותר לגבי סוגי הנורות, לגבי התקן שאנחנו מזכירים.
דוד רודיק: אנחנו מדברים על כל סוגי הנורות הפלואורניות שיש, אם זה נורות ארוכות, נורות עם משנק ובלי משנק.
דוד רודיק: קבענו קריטריון לחיסכון באנרגיה שיאפשר ייבוא של נורות יעילות ששוות ל-60 ואט.
יצחק וקנין: תסביר לנו, אנחנו לא כל כך מבינים.
דוד רודיק: זאת אומרת שמכל ואט שמושקע בחשמל יצא אור של כמעט 60.
יצחק וקנין: כמה זה חוסך לעומת נורה רגילה שעד היום הייתה?
דוד רודיק: יש גם נורות שמוציאות 40 מינימום לואט.
דוד רודיק: יש גם פחות.
דוד רודיק: זה אמור לחסוך.
דוד רודיק: הכנסנו את זה כפיקדון להבטחת יעילות אנרגטית.
דוד רודיק: אנחנו מתמודדים נגד ייבוא של כל מיני נורות שמגיעות ארצה.
דוד רודיק: הן חוסכות ביחס לנורות הליבון, אבל החיסכון קטן יותר.
יצחק וקנין: האם אתם עושים בדיקה מעבר לעניין של החיסכון של אותה נורה לגבי העמידות של הנורה ואורך החיים שלה?
יצחק וקנין: האם דבר כזה נבדק?
יצחק וקנין: כאזרח שקונה נורות יש נורה שמחזיקה חודש, יש נורה שמחזיקה שנה.
דוד רודיק: אנשי מכון התקנים יגידו איזה בדיקות עושים.
דוד רודיק: רוב הנורות, אם השימוש שלהן נכון והייצור שלהן נכון, עומדות בנתונים של נורות שמחזיקות מעל 8000 שעות.
דוד רודיק: זה אורך החיים של נורה כזאת.
דוד רודיק: באותו זמן רוצים לחסוך וגם לפלוט פחות חום.
דוד רודיק: הנורות יעילות.
דוד רודיק: כמות הכספית בתוכן קטנה יחסית לנורות פלורסנטיות רגילות.
דוד רודיק: זה עוד נתון לטובת איכות הסביבה.
יצחק וקנין: אני זוכר את הדיון פה לפני שנה לגבי העניין של החלפת כל המלאים של הנורות.
יצחק וקנין: יש נורות שאתם לא מכניסים אותן לארץ, נכון?
אדי בית הזבדי: לא.
אדי בית הזבדי: מדובר בלהחליף נורות קיימות קבועות של t5 לנורות tl ו-cfl למיניהן, ששטף האור שלהן, כמות הלומן לוואט היא יחסית נמוכה.
אדי בית הזבדי: אנחנו רוצים לשפר.
אדי בית הזבדי: כמו שדוד ציין, יש מקרים שהשיפור הוא בלמעלה מ-50%, יש בין 30% ל-50%.
יצחק וקנין: שהיום ייבואן לא יוכל להכניס נורה אחרת?
אדי בית הזבדי: זה אומר שפחות חשמל מקבל יותר אור.
יצחק וקנין: האם לייבואן במדפים לא יהיו נורות כאלו?
יצחק וקנין: האם ליבואנים יש משהו להגיד, או שזה מקובל עליכם?
אבי וייץ: מקובל.
אביגל כספי: האם נדרשת החלפה של בתי הנורה?
אדי בית הזבדי: אנחנו מדברים על אחד לאחד, שזה t5 מול t5, tl מול t8 ו- cfl מול cfl.
אדי בית הזבדי: הנצילות האורית של הנורה טובה יותר.
אביגל כספי: האם לא יהיו עלויות נוספות על הצרכנים בכך שהם יידרשו להחליף..?
יצחק וקנין: גם בדיונים הקודמים שאלנו.
יצחק וקנין: זה אותו סטנדרט, רק הנצילות היא אחרת.
יצחק וקנין: אנחנו נקריא את התקנות.
שבתי אלבוחר: תקנות מקורות אנרגיה (יעילות אנרגטית מזערית לנורה חשמלית לתאורת פנים במבנים) (נורות פלאורניות), התשע"ב-2012.
שבתי אלבוחר: בתוקף סמכותי לפי סעיף 3 לחוק מקורות אנרגיה, התש"ן-1989 (להלן – החוק) ובאישור ועדת הכלכלה של הכנסת, אני מתקין תקנות אלה: הגדרות 1.
שבתי אלבוחר: בתקנות אלה – "מכון התקנים" – מכון התקנים כמשמעותו בסעיף 2 לחוק התקנים, התשי"ג-1953 (להלן – חוק התקנים); "מעבדה מאושרת" – כמשמעותה בסעיף 12 לחוק התקנים; "נורה פלואורנית" – נורה שהיא אחת מאלה, כמשמעותן בתקן; נורה פלואורנית בעלת שתי כיפות; נורה פלואורנית בעלת כיפה אחת; נורה פלוארנית בעלות נטל עצמי ללא כיסוי; "תקן" – אחד מאלה לפי העניין וכתוקפו מזמן לזמן לפי חוק התקנים, שעותק שלו מופקד לעיון הציבור במשרדי מכון התקנים הישראלי, והפניה שאליו מצויה באתר האינטרנט של משרד האנרגיה והמים שכתובתו.
שבתי אלבוחר: .; בהעדר הפניה כאמור, לא יהיה תוקף לתקן לעניין תקנות אלה: תקן ישראלי ת"י61195 "נורות פלואורניות בעלות שתי כיפות – דרישות בטיחות"; תקן ישראלי ת"י 61199 "נורות פלואורניות בעלות כיפה אחת – דרישות בטיחות; תקן ישראלי ת"י 60968 "נורות בעלות נטל עצמי לשימושי תאורה כלליים – דרישות בטיחות"; 2.
שבתי אלבוחר: לא ייבא אדם, לא ייצר לשימוש בארץ, לא ימכור, ולא ישווק נורה פלואורנית אלא אם כן מכון התקנים או מעבדה מאושרת בדקו בהתאם לתקן את היעילות האנרגטית של הנורה הפלואורנית ובהתאם לבדיקה, היעילות האנרגטית של הנורה הפלואורנית היא כמפורט בתוספת לפחות.
שבתי אלבוחר: 3.
שבתי אלבוחר: היצרן או היבואן ימסור לממונה מידע על היעילות האנרגטית של נורה פלואורנית שייבא או ייצר לפי דרישת הממונה.
שבתי אלבוחר: 4.
שבתי אלבוחר: תחילה.
נעמי היימן רייש: דיברנו עם משרד התשתיות לגבי הארכה של התחילה למשווקים כדי שיוכלו להיפטר מהנורות שנמצאות במלאי.
יצחק וקנין: אני אתייחס לזה.
יצחק וקנין: רבותיי, למישהו סביב השולחן יש התייחסות לסעיפים כפי שהוקראו מ-1 עד 4 כולל?
אביגל כספי: תקנה 2 מדברת על לא ייבא אדם.
אביגל כספי: מדובר על כל אדם.
אביגל כספי: בגלל שבהגדרה של תקן כתוב שהתקן לא יהיה פומבי, זאת אומרת שיהיה אפשר לעיין בו במשרד למכון התקנים ותהיה הפניה באתר של המשרד.
אביגל כספי: .
אביגל כספי: כדי לצפות בו יהיה צריך לשלם.
אביגל כספי: אני חושבת שבגלל שמדובר פה בחקיקה שיש לה משמעות.
יצחק וקנין: למה צריך לשלם?
דוד רודיק: זה נמצא פיזית בספריה.
אדי בית הזבדי: ברוב המדינות זה עולה כסף.
אביגל כספי: מי שזה לא העיסוק שלו לא ייסע במיוחד למכון התקנים.
אביגל כספי: הוא גם לא ירצה לשלם על זה.
אביגל כספי: נראה לי יותר נכון שיהיה כתוב לא ייבא אדם כדרך עיסוק.
אביגל כספי: מישהו שהוא יבואן, שזה עיקר עיסוקו ובזה הוא מתעסק, ירכוש את התקן או ייסע למכון התקנים ויעיין בתקן.
אביגל כספי: על אדם שמזמין כמה נורות באינטרנט לא הגיוני שנטיל אחריות פלילית במשהו שהוא לא פומבי ולא מפורסם.
אדי בית הזבדי: אפשר לכתוב למטרות מסחריות.
שבתי אלבוחר: מה את מציעה?
אביגל כספי: שבתקנה 2 במקום המילים "לא ייבא אדם", שזה כללי מאוד, יהיה כתוב "לא ייבא אדם למטרות מסחריות" או המילים "כדרך עיסוק", משהו שברור שהוא לא לשימוש פרטי.
שבתי אלבוחר: אני לא רוצה להיכנס למצב שאנשים מביאים או מחלקים.
שבתי אלבוחר: אנחנו רוצים איסור מוחלט.
יצחק וקנין: השאלה אם כשאני פותח את זה כפי שאת אומרת לא יהיה שימוש לרעה של אותם גורמים שיגידו שהם מביאים 100 נורות, אחר כך מביאים עוד 100 נורות, עוד 100 נורות וזה יהפוך להיות עסק מסחרי.
יצחק וקנין: צריך לעשות פה איזו שהיא הגבלה.
יצחק וקנין: אני מבין את מה שאת אומרת, אבל מצד שני צריך לעשות הגבלה כך שלא יהיה אישור פתוח.
קריאה: מכון התקנים מגביל.
אדי בית הזבדי: בהחלט יכול להיות מצב שיש איזה שהוא כנס ומישהו מביא נורות כאלו ומפיץ אותן בכנס ללא תשלום.
אביגל כספי: יש לזה מטרה מסחרית, הוא לא עושה את זה בהתנדבות.
אביגל כספי: אני חושבת שברמת הנוסח נכתוב את המילים "לשימוש עצמי או דרך עיסוק".
אדי בית הזבדי: או להגביל את זה בכמות.
שבתי אלבוחר: זו לא הפעם הראשונה שאנחנו מעבירים תקנות דרך הוועדה.
שבתי אלבוחר: התקנות עברו את האישור של הייעוץ המשפטי אצלי במשרד.
יצחק וקנין: זה לא מספיק.
יצחק וקנין: זה שזה עובר אצלך לא אומר כלום.
יצחק וקנין: פה זה צריך לעבור.
שבתי אלבוחר: זה עבר את הייעוץ המשפטי של הוועדה הזאת כבר מספר פעמים.
יצחק וקנין: אז מה.
שבתי אלבוחר: אנחנו לא ממציאים את הגלגל.
יצחק וקנין: אדוני, אתה חדש?
שבתי אלבוחר: לא.
יצחק וקנין: אולי אני יותר ותיק ממך פה ואולי לא, אבל אני 16 שנים בוועדה וראיתי דברים ששינינו אותם גם אם חשבו עליהם.
יצחק וקנין: צריך לחשוב על הכל.
יצחק וקנין: אני לא רוצה ליצור פתח שעל ידו כל דיכפין ייטה.
יצחק וקנין: צריך לשמור על מה שהיא אומרת.
יצחק וקנין: צריך לראות איך אנחנו מנסחים כך שזה ייתן את מה שאתה רוצה ואת מה שאנחנו רוצים למנוע.
יצחק וקנין: צריך למצוא את הניסוח לזה.
יצחק וקנין: אם מדובר בשימוש עצמי זה מצמצם את מה שאנחנו רוצים.
יצחק וקנין: זה לא ייתן פתח למישהו שמחר יביא 100 נורות, מחרתיים עוד 100 נורות, דבר שיהפוך למצב לא סביר.
יצחק וקנין: זה יכול להיות אפילו שימוש לרעה בתקנות.
דוד רותם: אדם זה מישהו משפטי.
דוד רותם: לא התכוונתי שאני אייבא או מישהו אחר.
אביגל כספי: אדם בהגדרות כולל תאגיד.
אביגל כספי: זה אדם פשוט וגם תאגיד.
אביגל כספי: זה כולל את כולם.
אביגל כספי: אם אנחנו רוצים להחריג.
דוד רודיק: משנת 92 התקנות הן בצורה הזאת.
אביגל כספי: זה שבתקנות קודמות זה כך..
אביגל כספי: אם אנחנו חושבים שיש פה בעיה אנחנו לא נאשר את התקנות האלו בנוסח..
דוד רודיק: תציעי לנו נוסחה.
יצחק וקנין: את יכולה לתת לנו ניסוח שיהיה סביר ויניח גם את דעתם וגם.
דוד רודיק: כדי שלא נתע
דוד רודיק: כב עוד כמה חודשים.
יצחק וקנין: אנחנו נאשר היום את התקנות.
יצחק וקנין: בואו ננסה למצוא פתרון לניסוח.
יצחק וקנין: אם לא נמצא פתרון נאשר אותן כפי שהן.
יצחק וקנין: אני לא הולך על זה כייהרג ובל יעבור.
יצחק וקנין: אם לא נמצא ניסוח מתאים, נאשר אותן כפי שהן.
יצחק וקנין: איך את חושבת לנסח?
אביגל כספי: אני חושבת לכתוב את המילים "לא ייבא אדם כדרך עיסוק".
שבתי אלבוחר: לי זה נראה יותר טוב.
שבתי אלבוחר: אם נכתוב שימוש עצמי צריך יהיה להגדיר אותו.
יצחק וקנין: זה פותח פתח.
שבתי אלבוחר: דרך עיסוק מכסה דברים רבים.
שבתי אלבוחר: אני יכול לחיות עם זה.
שבתי אלבוחר: זה מקובל על היועצים המשפטיים.
יובל אביעד: אני יודע שהוועדה לא בחרה בשימוש עצמי.
יובל אביעד: טוב שהיא עשתה כך.
יצחק וקנין: אני מבין שהתמ"ת מיוצג פה על ידי.
יובל אביעד: סוכנות לעסקים קטנים והלשכה המשפטית בתמ"ת בנושא תקינה.
יובל אביעד: התקנות פועלות על סמך תקנים רשמיים לפי סעיף 8 וסעיף 6 לחוק התקנים.
יובל אביעד: אולי אפשר במקום המילים "כדרך עיסוק", את המילים "במהלך עסקו", אם זה יתר טוב מבחינתך, שבתאי.
יצחק וקנין: מה זה במהלך עסקו?
יובל אביעד: במהלך עסקו אומר שהוא מקיים סוג של עסק, איזו מסגרת משפטית שממנה הוא יוצא ומבקש את הייבוא מאשר במהלך של עיסוק במשהו שלא מוגדר כאישיות משפטית כזאת או אחרת.
יובל אביעד: אם הוועדה חושבת שיש פה.
יובל אביעד: .
יצחק וקנין: אני לא ירדתי לסוף דעתך.
יצחק וקנין: אני לא יודע אם היועצים המשפטיים מבינים את הניסוח שלך.
אביגל כספי: אני חושבת שהמלים "בדרך עיסוקו" זה טוב, אבל אני מוכנה לבדוק את המקומות השונים בחקיקה ולראות אם משתמשים במינוח של "בדרך עיסוק" או במינוח "במהלך עסקיו".
אביגל כספי: אני אעשה את הבדיקה.
אביגל כספי: אם יהיה צורך במילה כזאת או אחרת.
שבתי אלבוחר: אני מבקש שהנוסח הסופי יתואם איתנו.
יצחק וקנין: איך שהניסוח יהיה נשאיר לנסחים וליועצים המשפטיים.
יצחק וקנין: לגבי התחולה.
יצחק וקנין: בדיון הקודם אמרתי שצריך לתת זמן יותר ארוך להתארגן על-מנת להיפטר מהמלאים, אי אפשר לתת סד של 4 חודשים ולהגיד להם בעוד 4 חודשים לזרוק את כל הסחורה לזבל.
יצחק וקנין: אם מחר הוא מחזיק נורות שהן לא על פי התקן יוטל עליו קנס.
יצחק וקנין: אני לא יודע מה הסנקציות המשפטיות לגבי מי שמחזיק את הדברים.
יצחק וקנין: הייתי נותן תקופה יותר ארוכה.
יצחק וקנין: הייתי רוצה לשמוע חלק מהיבואנים, או את אלה שמתעסקים עם זה.
אדי בית הזבדי: רציתי להציע הצעה שתהיה אולי מקובלת.
אדי בית הזבדי: אנחנו מציעים שיהיו 4 חודשים לייבוא ועוד שנה להיפטרות מהמלאי שקיים.
דן עפרוני: אני אבקש להתייחס לשתי סוגיות.
דן עפרוני: סוגיה אחת היא רמות המלאי.
דן עפרוני: הבקשה שלנו כיבואנים היא שייתנו לנו למכור סחורה שנכנסה כחוק עד גמר המלאי.
דן עפרוני: אנחנו מביאים כל מיני דגמי נורות.
יצחק וקנין: כמה זמן לוקח לכם להיפטר ממלאי?
דן עפרוני: מביאים מגוון רחב מאוד של נורות כדי לשרת את כל הגופים.
יצחק וקנין: כמה זמן את צריך למלאי?
דן עפרוני: עד שנגמר.
יצחק וקנין: מה בדרך כלל?
יצחק וקנין: בוא תגיד לי מה הטווחים.
דן עפרוני: שנה, שנה וחצי.
דן עפרוני: יש דגמים שאני יכול להביא ב-2000 יחידות והם נסחרים ב-100 לחודש.
דן עפרוני: הם נותנים מענה לאנשים שהביאו גוף תאורה.
דן עפרוני: .
יצחק וקנין: האם יש לך מצב שאתה בהזמנות של סחורה שלא עומדת בתקן?
דן עפרוני: יש לי הזמנות שאמורות לצאת של נורות שלא יעמדו בתקינה החדשה.
יצחק וקנין: שהן בדרך לפה?
דן עפרוני: נכון.
דן עפרוני: מדובר במכונות שלמות לפעמים.
אורנה גולדמן: יש לנו סחורה בעברית לשוק שלנו שהולכת להיות בסכנה מאוד גדולה.
אורנה גולדמן: אנחנו מוכרחים לתת ספייס יותר ארוך.
יצחק וקנין: 4 חודשים זה לא סביר.
יצחק וקנין: גם 6 חודשים זה לא סביר.
קריאה: קודם כל הייבוא.
יצחק וקנין: אם הוא טוען שיש לו מכולות שאמורות להגיע לפה, הוא עשה הזמנה ואפילו שילם כסף.
אדי בית הזבדי: אבל לא חצי שנה.
יצחק וקנין: לייבוא אנחנו נותנים 4 חודשים, אפילו חצי שנה.
יצחק וקנין: זה מקובל עלי לחלוטין.
יצחק וקנין: לא יותר מזה.
יצחק וקנין: לגבי המלאים הייתי נותן שנה לפחות.
דן עפרוני: כדי לתת שירות לכל הנורות שיש בארץ.
דן עפרוני: לכל אחד בביתו, בגוף תאורה כזה או אחר אני מביא דגמים שלא נצרכים בכאלה כמויות.
דן עפרוני: אתה מטיל עלי שאת מה שיש לי במחסן אני אצטרך לשלוח להשמדה מסודרת ברמת חובב?
יצחק וקנין: אני נותן לך שנה.
דן עפרוני: הבקשה שלי היא לסגור את הייבוא כך שלא ייכנס חדש.
יצחק וקנין: איך אני יכול לפקח עליך שאתה לא מביא את זה?
דן עפרוני: צריך לתת על זה את הדעת.
דן עפרוני: יש שערים למדינת ישראל.
יצחק וקנין: אתה רוצה שאני אתן לך שיק פתוח?
דן עפרוני: מה שאני מבקש זה שתחסום את הכניסה, אבל את מה שיש לי במחסן תן לי לגמור.
יצחק וקנין: איך אני חוסם אותה?
דן עפרוני: יש רשויות.
דן עפרוני: יש תקינה של עמילות מכס.
דן עפרוני: מה שיש במחסנים.
דן עפרוני: אני לא רוצה להיות עבריין.
יצחק וקנין: אני לא רוצה שתהיה עבריין.
דן עפרוני: כשאני הולך לקנות באופן אישי.
יצחק וקנין: אני עם הרגליים על הקרקע.
יצחק וקנין: לפני שנה טענו את אותן טענות ונתנו לכם את אורך הנשימה על-מנת שבאמת תוכלו לעמוד בזה.
יצחק וקנין: אנחנו מבינים..
דן עפרוני: קצנשטיין ויבואנים אחרים נפגעו בהרבה מאוד כסף מאיך שחלה התקנה בפעם הקודמת.
דן עפרוני: זה לא היה תקין.
דן עפרוני: אנחנו כדי להביא סחורה לארץ מחויבים לקודד את זה בעברית.
דן עפרוני: זו סחורה שלא יכולה.
יצחק וקנין: יש לך סחורה שמהתקנות הקודמות מונחת לך על המדפים?
דן עפרוני: במחסנים.
דן עפרוני: אני מחפש איכשהו למכור את זה למדינות אחרות בעולם.
יצחק וקנין: אתה יכול להגיד באיזה כמויות, מה סדר הגודל?
דן עפרוני: מיליון שקל.
קריאה: איזה מחזור?
יצחק וקנין: רבותיי, לא משנה המחזור.
יצחק וקנין: חבר'ה, עם כל הכבוד, מה זה מחזור?
יצחק וקנין: מיליון שקל זה לא כסף?
דן עפרוני: פנינו להנהלת פיליפס.
דן עפרוני: אנחנו חברה מסודרת.
יצחק וקנין: עם כל הכבוד לנו כמחוקקים אנחנו צריכים לדעת את המידתיות בחקיקה שלנו.
יצחק וקנין: אני לא יכול לגרום נזק ליבואן בצורה כזאת.
אורנה גולדמן: זה בדיוק העניין.
אורנה גולדמן: אם אנחנו רוצים לשמור על החוק ורוצים לוודא שהוא נאכף כמו שצריך, אנחנו צריכים להיות.
אורנה גולדמן: .
יצחק וקנין: רבותיי, אני לא יכול לתת שיק פתוח.
אורנה גולדמן: ברור.
יצחק וקנין: להגיד לכם עד גמר המלאי יכול לקחת גם 6 שנים.
אורנה גולדמן: אני מסכימה איתך.
אורנה גולדמן: בוא נחליט על משהו שעושה שכל.
אורנה גולדמן: אנחנו לא רוצים להיפגע מסחרית מהמהלך הזה.
אורנה גולדמן: המהלך הזה הוא נכון.
אורנה גולדמן: אנחנו רוצים לשתף פעולה כולנו יחד, לפחות היבואנים שמייצגים מותגים רציניים.
אורנה גולדמן: בואו נעשה את זה כמו שצריך כי הלקוחות שלנו נפגעו בפעם הקודמת.
אורנה גולדמן: אני לא הצלחתי לפתור להם את הבעיה.
אורנה גולדמן: היא מונחת לפתחי.
אורנה גולדמן: אני לא רוצה שזה יקרה שוב.
יצחק וקנין: אני יכול לעשות פעולה אחרת.
יצחק וקנין: אני יכול לתת טווח יותר ארוך ולקבל החלטה כרגע, או לעשות קאט עכשיו, לא לאשר את התקנות, לרדת איתכם כחבר ועדה למחסנים ולראות מה נשאר במלאי.
יצחק וקנין: אם אכן יש להם מלאי כזה אני צריך לגלות אחריות.
יצחק וקנין: אני לא יכול לקבל החלטה שהיא לא אחראית, גם אם אני עושה לו נזק של חצי מיליון שקל.
יצחק וקנין: אני מוכן לקבוע ירידה מחר למחסנים שלהם איתכם יחד.
אורנה גולדמן: אתם מוזמנים.
אדי בית הזבדי: כמו שאמרת מלכתחילה, אתה לא יכול לתת להם שיק פתוח.
אדי בית הזבדי: אני מעדיף לחתוך את העניין עכשיו.
אדי בית הזבדי: אני חושב ששנה זאת תקופה די סבירה.
יצחק וקנין: אני לא נותן שיק פתוח.
דן עפרוני: הבקשה שלי בעינה.
דן עפרוני: תחסום כניסה של סחורה חדשה.
דן עפרוני: את מה שיש במחסנים אני רוצה למכור עד היחידה האחרונה, כי אחרת אני אצטרך לגרוס את זה בצורה לא אחראית בארץ, או שאצטרך לשלח את זה למדינה אחרת שעדיין הסחורה הזאת מותרת בה.
יצחק וקנין: לתת לך שיק פתוח אני לא מתכוון.
יצחק וקנין: לא יקום ולא יהיה.
יצחק וקנין: חייב להיות לזה זמן.
יצחק וקנין: עשינו את זה עם היין וכאשר החליפו את הבקבוקים והטילו פיקדון.
יצחק וקנין: לכל דבר מצאנו את ההיגיון עד טווח מסוים.